**Záznam**

**zo 79. zasadnutia Legislatívnej rady vlády Slovenskej republiky konaného**

**3. februára 2015**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedla Monika Jankovská, podpredsedníčka Legislatívnej rady vlády SR.

Legislatívna rada prerokovala jednotlivé body programu a uzniesla sa na týchto záveroch:

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 576/2002 Z. z., ktorým sa ustanovujú podrobnosti o technických požiadavkách a postupoch posudzovania zhody na tlakové zariadenie a ktorým sa mení a dopĺňa nariadenie vlády Slovenskej republiky č. 400/1999 Z. z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov v znení nariadenia vlády č. 329/2003 Z. z. (č. m. 3128/2015)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh zákona o prevencii závažných priemyselných havárií a o zmene a doplnení niektorých zákonov (č. m. 4249/2015)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony (č. m. 4490/2015)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky o sprístupňovaní pyrotechnických výrobkov na trhu (č. m. 4272/2015)

Legislatívna rada prerušila rokovanie o  tomto návrhu nariadenia vlády, odporučila predkladateľovi návrh dopracovať o  jej pripomienky a odporúčania a opätovne ho predložiť na rokovanie legislatívnej rady.

1. Návrh zákona, ktorým sa mení a dopĺňa zákon č. 395/2002 Z. z. o archívoch
a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (č. m. 5813/2015)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

6. Návrh zákona o registri adries a o zmene a doplnení niektorých zákonov (č. m. 5812/2015)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh zákona, ktorým sa mení a dopĺňa zákon č. 480/2002 Z. z. o azyle a o zmene
a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m. 5814/2015)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

####  Tomáš Borec v. r.

 minister spravodlivosti SR a

 predseda Legislatívnej rady vlády SR